stanford-oval/wikipedia huggingface dataset:
ב. טראוון

| --- | --- |

 לידה:  סוף המאה ה-19 שווייבודז'ין, רפובליקת פולין 
 פטירה:  לא ידוע מקסיקו סיטי, המדינות המקסיקניות המאוחדות 
 מדינה:  גרמניה, מקסיקו 
 שם עט:  Robert Bek-gran, Berick Traven Torsvan, Traves Torsvan, B. T. Torsvan, Jacob Torice, Wilhelm Scheider, Heinrich Otto Becker, Herman Albert Otto Max Feige, Otto Wienecke, Adolf Rudolf Feige, T. Torsvan, Otto Feige, Bruno Traven, Anton Raderscheidt, Fred Maruth, Richard Maurhut, Traven Torsvan, Ret Marut, Hal Croves, Goetz Öhly, Fred Gaudet, Bruno Marhut, Robert Marut, Fred Mareth, Rex Marut, Red Marut, Albert Otto Max Wienecke 
 שפות היצירה:  אספרנטו, גרמנית 
 יצירות בולטות:  Der Ziegelbrenner, The General from the Jungle, The Cotton-Pickers, The Death Ship, Trozas, The White Rose, Government, The Rebellion of the Hanged, The Carreta, The Treasure of the Sierra Madre, The Bridge in the Jungle, March to the Monteria 
 תקופת הפעילות:  1926–1968 (כ־42 שנים) 
 
רט מרוט, האדם אשר רוב ההיסטוריונים מעריכים כי הוא ב. טראוון.
ב. טראוון (B. Traven; נולד ב-1882 או ב-1890, נפטר בתאריך לא ידוע) הוא שם עט של סופר שכתב בגרמנית והתפרסם בארצות הברית בזכות ספרו, "האוצר מסיירה מדרה", אשר היווה בסיס לסרט בו כיכב המפרי בוגארט. רוב ההיסטוריונים מעריכים שטראוון היה למעשה רט מרוט, שחקן במה ואנרכיסט, שברח מאירופה למקסיקו בסביבות שנת 1924.
טראוון נחשב לאיש המסתורין בעולם הספרות של המאה ה-20. הוא נולד למשפחה גרמנית באזור שהיה אז גרמני והיום הוא חלק מפולין. הוא היה מעורב בפוליטיקה, ובתקופה הסוערת שלאחר מלחמת העולם הראשונה מספרים שהיה לזמן קצר ראשה של ממשלה מהפכנית במדינת בווריה. מסופר גם שנידון למות ומאז נמלט ושוטט בעולם. הוא נאסר באנגליה בגלל חוסר תעודות ולאחר שהשתחרר הפליג משם כמלח בספינת סוחר נורווגית לכיוון אמריקה וליד טמפיקו שבמקסיקו קפץ מהספינה וכנראה נשאר במקסיקו עד מותו בשנת 1969. על שמו האמיתי ומוצאו יש ספקולציות רבות כולל אחת הטוענת שהוא בן בלתי חוקי של הקיסר וילהלם השני. טראוון כתב 12 ספרים שתורגמו לשפות רבות ופורסמו בכל רחבי העולם.
בשנת 1929 פורסם הרומן "הוורד הלבן", על ניסיונותיה של חברת נפט אמריקאית לרכוש חווה מקסיקנית, בניגוד לרצונו של בעל החווה. רומן זה שימש, בין השאר, השראה לשמה של מחתרת "הוורד הלבן" שהתנגדה לשלטון המפלגה הנאצית בגרמניה.
בשנת 1948 הסריט ג'ון יוסטון במקסיקו את הסרט "האוצר מסיירה מדרה" על פי הספר. לביצוע המלאכה עזר יועץ טכני בשם האל קרובס שלאחר מכן זוהה כטראוון עצמו.
בשנת 1954 הוסרט ספרו "מרד התלויים" במקסיקו. בשנת 1960 הוסרט "מקריו" על ידי רוברטו גאוולדון (Roberto Gavaldón) בשם "הזמנה למקריו".
בגלל חייו ההרפתקניים, כונה טראוון בארצות הברית, "ג'ק לונדון הגרמני".
מספריו

"בארץ החופשית ביותר בעולם" 1917 - 1921 Der Ziegelbrenner (מאמרים)
Der Busch 1928
"מחוזות האביב" Land Des Frühlings 1928
"גשר בג'ונגל" 1929 Die Brücke im Dschungel
"אסלן נורבל" Aslan Norval 1960
סיפורי הג'ונגל
"הקרן" 1931 Der Karren
"השלטון" Government 1931
"צעידה אל קאובה" Der Marsch ins Reich der Caoba 1933
"טרוזה" 1936 Die Troza
"יצירת השמש" 1936 Sonnen-Schöpfung (אגדה אינדיאנית)
"גנרל שבא מהג'ונגל" 1940 Ein General kommt aus dem Dschungel
"מקריו" 1950 Macario
ספריו שתורגמו לעברית

1925 קוטפי הכותנה (Die Baumwollpflücker) - תרגם מגרמנית צבי ארד, זמורה, ביתן - מוציאים לאור בשנות השמונים.
1926 אונית המתים (Das Totenschiff) - תרגם מגרמנית יצחק שנברג, הוצאת שטיבל, 1933; תרגם מגרמנית צבי ארד, זמורה, ביתן - מוציאים לאור, 1983.
1927 האוצר של סיירה מאדרה Der Schatz der Sierra Madre - תרגם מגרמנית צבי ארד, זמורה, ביתן - מוציאים לאור, 1985.
1929 השושנה הלבנה (Die Weiße Rose) - תרגם מגרמנית אפרים ברוידא, הוצאת שטיבל, 1932; עם עובד, 1962; תרגמה מאנגלית עינת שמיר, הוצאת תמוז, 1986.
1936 מרד התלויים (Die Rebellion der Gehenkten) - תרגמה מאנגלית עליזה נצר, עמיחי, 1964.
ב. יאושזון

| --- | --- |

 לידה:  15 ביוני 1889 ורשה, האימפריה הרוסית 
 פטירה:  מרץ 1942 (בגיל 52) תל-אביב, פלשתינה (א"י) 
 שם לידה:  Mosze Justman 
 מדינה:  פולין 
 מקום קבורה:  בית הקברות נחלת יצחק 
 שם עט:  איטשעלע, ב. יאושזון 
 שפות היצירה:  יידיש 
 
ב. יֵאוּשְזוֹן (בכתיב יידי: יאושזאָהן – 'בן ייאוש') הוא שם העט של משה יוּסטמַן (יוסטמאן) (1889 – 19 בפברואר 1942), שהיה סופר, עיתונאי ופובליציסט יהודי פולני שנודע בשנינותו, אחד הסופרים והעיתונאים הפופולריים ביותר בוורשה שלפני השואה, פובליציסט. כתב בעיקר בשני עיתונים יהודיים מרכזיים של התקופה: "דער מאמענט" ("דֶר מוֹמֵנְט"; יידיש: 'הרגע') ו"היינט" ('היום').
נודע גם בשם העט איטשעלע (אִיצֶ'לֶה).
קורות חיים

משה בּוּנֶם יוסטמן נולד בוורשה. עם פלישת הנאצים לפולין ב-1939 נמלט לווילנה, ומשם עלה לארץ ישראל.
מספר קוראיו הגיע לרבבות, והוא הצטיין בסגנון בהיר, בלשון שנונה וביכולת פולמוס מרשימה. על כישרונו וסגולותיו העיד הסופר י"ל פרץ, שכינה אותו "שלום עליכם של הפיליטון".
יאושזון היה איש אשכולות ובן תורה. בכתיבתו נגע בנושאים רבים ומגוונים הקשורים בענייני העולם ובבעיות העם היהודי. בשנת תר"ץ (1930) הנהיג בעיתון הוורשאי "היינט" פינה לתורה בגיליונות ערב שבת ומועדים בשם "פון אונזער אלטן אוצר" (ביידיש: "מאוצרנו הישן"). זה היה חידוש גדול בעיתונות היהודית החילונית של אותה תקופה. דבריו עוררו הד רב לא רק בקרב הציבור הכללי הגדול של קוראי עיתונים, אלא גם בקרב העולם הלמדני שהסתייג מהאופי החילוני של העיתונות היהודית.
כתיבתו, שהייתה כאילו דרשנות על פרשת השבוע, הייתה למעשה מכשיר להבעת עמדותיו בענייני היום. היא הצטיינה בידע עצום במקורות, שאפשר לו לבחור בטעם רב ובידע עמוק את החומר ולסגנן את סיפוריו בדרך מושכת לב.
יאושזון השקיע מאמצים רבים בטור המיוחד הזה, שלכאורה היה ספיח של עבודתו העיתונאית והספרותית. דווקא יצירה זו היא ששרדה עד ימינו, ודבריו, על כל פרשיות התורה, ראו אור בתרגום עברי, שנעשה תחילה חלקית בידי שמשון מלצר, ולבסוף בידי בנו העיתונאי ה. יוסטוס (יהושע ה. יוסטמן) בהוצאת "ספרית מעריב", 1978.
העורך הראשון של "מעריב", ד"ר עזריאל קרליבך, כתב:
כבר בפולין עמדו על הערך של יצירתו זו, שהיא מעבר לתחומי הזמן והמקום. בשנים תרצ"ב-תרצ"ט (1932- 1939) הופיעו בפולין קבצים מתוך "מאוצרנו הישן" בשמונה כרכים מחולקים לארבעה אוספים. כל שני כרכים כללו חמישה חומשי תורה, חגים ומועדים, חמש מגילות ופרקי אבות.
בשנת 1958 הופיעה בארצות הברית מהדורה חדשה ביידיש של חמישה כרכים ובה חוברו כל האוספים הקודמים. על פי מהדורה זו נערך התרגום העברי שנעשה כאמור בידי בנו של יאושזון.
התרגום העברי של יצירת יאושזון מצטיין בנאמנות רבה למקור היידי ולסגנונו, אך תוך התאמה לרוח הלשון העברית המתחדשת ותוך הקפדה על הנוסח המדויק של המקורות העבריים מהם שאב יאושזון.
יאושזון נפטר בתל אביב בשנת 1942, ונקבר בבית העלמין נחלת יצחק.
בשכונת גילה בירושלים נקרא רחוב על שמו.
הערות שוליים

↑  בעקבות זאת הורה רבי אברהם מרדכי אלתר, ה"אמרי אמת" מגור לרב אלכסנדר זושא פרידמן לכתוב פינה דומה בעיתון תנועת אגודת ישראל, "דרכנו". לימים הודפסו דברי התורה בספר "מעיינה של תורה".
↑  דף הנפטר באתר חברה קדישא ת"א יפו והמחוז. שמריהו גורליק, שנפטר מאוחר יותר באותה שנה, נקבר לידו. בקרבתם קבור גם יעקב יערי-פולסקין.
↑  רחוב משה יוסטמן, באתר עיריית ירושלים.
| --- | --- |
בקרת זהויות :  NLI: 987007498734105171  PLWABN: 9810530468905606  GND: 1012066843  ISNI: 0000 0001 1932 4660  LCCN: n88267340  SUDOC: 153413522  VIAF: 13877844   WorldCat (עם VIAF): 13877844
בדי השולחן

| --- | --- |

 מידע כללי
 מאת:  שרגא פייבל כהן 
 נושא:  יורה דעה 
 הוצאה
 תאריך הוצאה:  1980 
 קישורים חיצוניים
 הספרייה הלאומית:  990038738730205171
 
בדי השולחן הוא ספר הכולל פירוש הלכתי על השולחן ערוך, שחיבר הרב שרגא פייבל כהן משנת 1980 ואילך.
הספר, שמסכם את כלל הדעות והשיטות השונות, בראשונים ובאחרונים, נפוץ בעיקר בקרב לומדי הלכה, וכן בקרב הלומדים לקראת מבחני הרבנות לצורך קבלת היתר הוראה.
תוכן הספר

הספר נכתב במתכונת דומה לספר משנה ברורה. בראש כל עמוד מופיעים דברי השולחן ערוך, ומתחתיו פירוש מרכזי, עם כלל דעות הראשונים והאחרונים, וההלכה למעשה. חלק נוסף בשם ביאורים כולל עיון רחב ומעמיק בדברים הנוגעים לנושא בו דן בעל השולחן ערוך. החלק השלישי הוא מקורות והערות קצרות.
ספר בדי השולחן כולל שבעה כרכים, על הלכות נדרים, צדקה, אבילות, בשר בחלב, תערובת, והלכות נידה וטבילה.
הערות שוליים

↑  A Review of Rav Feivel Cohen’s New Sefer on Hilchos Tzedakah By R. Yair Hoffman, Five Towns Jewish Times, ‏19 במרץ 2013 (באנגלית)
בכר בן לאדן

| --- | --- |
אין תמונה חופשית
 לידה:  1946 (בן 78 בערך) מכה, ערב הסעודית 
 מדינה:  ערב הסעודית 
 השכלה:  אוניברסיטת מיאמי  University of Miami School of Business Administration 
 
בכר בן מוחמד בן עוואד לאדן (בערבית: بكر بن محمد بن عوض بن لادن; נולד בשנת 1946 במכה, ערב הסעודית) הוא איש עסקים סעודי מהעיר ג'דה, יו"ר קבוצת בן לאדן הסעודית ובעל המניות הגדולה ביותר בקבוצה, עם 23.58%, הנחשב לדעת רבים "השליט האמיתי של ג'דה". בנו של ראש המשפחה - מוחמד בן עוואד בן לאדן - ואחיו למחצה של אוסאמה בן לאדן.
קריירה

למרות ענף הבנייה הקטן באזור, הוא הצליח להרחיב את העסק. החברה הצטרפה יחד עם דיאר הקטרית להשיק חברת החזקות משותפת, שהפכה לבסיס הון מסיבי. במיזם החדש אוגדו שתי חברות גג שאחת מהן מבצעת עבודות מגה קבלנות ובנייה בקטאר ובשאר העולם. בנוסף היא עובדת על חוזה של 994.6 מיליון דולר לתכנון ובניית 30 מבנים במחוז העסקים המלך עבדאללה, בערב הסעודית.
באפריל 2018 העביר בכר את חלקו בקבוצת בן לאדן הסעודית לידי ממשלת ערב הסעודית.
מעצרו

ב-4 בנובמבר 2017 נעצר בכר בן לאדן בסעודיה במסגרת "חקירת שחיתות" שנערכה על ידי ועדה מלכותית חדשה נגד השחיתות ונעצר ללא משפט, בהוראת יורש העצר מוחמד בן סלמאן. בכר עוכב בתחילה במלון ריץ-קרלטון, ריאד ואחר כך הוחזק במקום לא ידוע. ממשלת סעודיה גם השתלטה על הווילה שבבעלות בכר המשקיפה על הים האדום.
בינואר 2019 שחררה הממלכה בשקט את בכר בן לאדן יחד עם כמה עצורים בולטים נוספים. בין אלה שפורסמו על פי הדיווחים היו מוחמד אל-עמודי, איש עסקים שבבעלותו חלק גדול מאתיופיה ועמאר דבאח, שר לשעבר שעמד בעבר בראש רשות ההשקעות הכללית בערב הסעודית, שמטרתה למשוך השקעות זרות. המהלך הגיע בשל לחץ עולמי חסר תקדים על הממלכה ויורש העצר מוחמד בן סלמאן לאחר רצח בעל טור בוושינגטון פוסט ג'מאל ח'אשוקג'י בידי סוכנים סעודים בקונסוליה הסעודית באיסטנבול.
בכר בן לאדן למד בקולג' באוניברסיטת מיאמי בקורל גייבלס, פלורידה, ארצות הברית בשנת 1979.
הערות שוליים

↑  "Saudi Binladin Group". Zawya.
↑  Georg Mascolo and Erich Follath (6 ביוני 2005). "Meet The Bin Ladens Osama's Road to Riches and Terror". Der Spiegel. {{cite web}}:  (עזרה)
↑  "Arabian Business".
1 2  Paul, Katie; Arnold, Tom; Ashad, Marwa; Kalin, Stephen (27 בספטמבר 2018).  McBride, Janet (ed.). "Special Report: As a Saudi prince rose, the Bin Laden business empire crumbled". Reuters. {{cite news}}:  (עזרה)
↑  "KO SU BOGATI SAUDIJCI UHAPŠENI ZBOG KORUPCIJE? Teški su na desetine milijardi dolara, a među njima je i BRAT OSAME BIN LADENA". Blic. blic.rs. 5 בנובמבר 2017. נבדק ב-6 בנובמבר 2017. {{cite news}}:  (עזרה)
↑  Melloy, John (6 בנובמבר 2017). "There may be a 'Game of Thrones' in Saudi Arabia now and that has big implications for oil". CNBC. cnbc.com. נבדק ב-6 בנובמבר 2017. {{cite news}}:  (עזרה)
↑  David, Javier E. (5 בנובמבר 2017). "Billionaire Saudi Prince Alwaleed Bin Talal arrested in corruption crackdown". cnbc. {{cite web}}:  (עזרה)
↑  https://www.bloomberg.com/news/articles/2019-01-27/saudi-ethiopian-billionaire-al-amoudi-released-in-saudi-arabia
↑  https://www.nytimes.com/2019/01/31/world/middleeast/saudi-arabia-corruption-purge.html
בית הקברות בית שלום (מזרח לוס אנג'לס)

|  פרטי בית הקברות |
| --- | --- |
 דת:  יהדות
 אתר רשמי
 מיקום:  4334 Whittier Boulevard, East Los Angeles, California 90023 
 קואורדינטות:  34°01′18″N 118°10′30″W﻿ / ﻿34.0217°N 118.175°W﻿ / 34.0217; -118.175
  (למפת לוס אנג'לס מוגדלת) בית הקברות בית שלום(למפת לוס אנג'לס רגילה) בית הקברות בית שלום
 
בית הקברות בית שלום במזרח לוס אנג'לס (באנגלית: Home of Peace Cemetery) הוא בית קברות יהודי בלוס אנג'לס שבקליפורניה, ארצות הברית.
בית הקברות ממוקם בשדרות ויטייר (אנ') במזרח לוס אנג'לס, בשדרות אלו ממוקמים שני בתי קברות יהודיים נוספים: בית הקברות בית ישראל ובית הקברות הר ציון.
בית הקברות הוא השני מבין בתי הקברות היהודיים שהוקמו בלוס אנג'לס, הוא נבנה ב-1901 על קרקע בשטח 30 דונם שתרם קספר כהן. נקברו בבית הקברות מספר רבנים מפורסמים כמו גם ידוענים מתעשיית הבידור האמריקאית, בהם: פאני ברייס, הבנקאי ואיש העסקים הרמן הלמן (אנ'), קורלי הווארד, שמפ הווארד, קארל למל האב וקארל למל (הבן), המפיק לואי ב. מאייר מייסד MGM, כרמל מאיירס (אנ'), מארק סנדריץ' (אנ'), ג'וזף מל (אנ') והאחים: סם, הארי וג'ק וורנר (האחים וורנר).
בית השחי

| --- | --- |

 שיוך:  subdivision of pectoral girdle, ישות אנטומית מסוימת, surface proper of axilla 
 אספקה עורקית:  עורק בית השחי 
 ניקוז ורידי:  וריד בית השחי 
 ניקוז לימפטי:  קשר לימפה של בית השחי 
 תיאור ב:  האנטומיה של גריי (מהדורה 20) (585) 
 מזהים
 לטינית (TA98):  axilla 
 טרמינולוגיה אנטומיקה:  A01.1.00.021 
 TA2 (2019):  140 
 FMA:  24864 
 קוד MeSH:  A01.378.800.090 
 מזהה MeSH:  D001365 
 מערכת השפה הרפואית המאוחדת:  C4018906 
 
בית השחי (TA: Axilla) הוא האזור שמתחת לכתף, בין הזרוע לגו. חלל בית השחי מוגדר על ידי שרירים ועצמות של בית החזה ושל הגף העליון. דרך בית השחי עוברים כלי דם ועצבים בדרכם מבית החזה ומהצוואר אל היד, ובחזרה. בעומק בית השחי נמצאות גם קשריות לימפה. עור בית השחי מכוסה בשיער, ומכיל מספר גדול יחסית של בלוטות זיעה וחלב.
אנטומיה

לבית השחי מבנה דמוי פירמידה עם בסיס, חוד וארבע דפנות.
חוד בית השחי נמצא במפגש של מספר עצמות, ברווח שבין הצלע הראשונה, עצם הבריח ועצם השכם. באזור שנמצא מעט תיכון לזיז החרטום של עצם השכם. דרך חוד בית השחי נכנסים כלי דם ועצבים לחלל בית השחי. בסיס בית השחי מורכב מעור ומחיתולית בחלקו התחתון של בית השחי.
הדופן הקדמית של בית השחי מורכבת משריר החזה הגדול ומעצם הבריח. שריר החזה הקטן והשריר התת-בריחי מרכיבים את החלק העמוק יותר של הדופן הקדמית ואילו שולי שריר החזה הגדול מרכיבים את הקפל הקדמי של בית השחי. הדופן האחורית של בית השחי מורכבת מעצם השכם ומהשריר התת-שכמי. מתחת לשריר התת-שכמי נמצאים השריר העגול הגדול ושריר הגב הרחיב המרכיבים את הקפל האחורי של בית השחי.
הדופן התיכונה של בית השחי מורכבת מהצלעות ומהשרירים הבין צלעיים. מעליהם עובר שריר המסור הקדמי. הדופן הצידית היא הצרה מבין דפנות בית השחי. היא מורכבת מהמענית הבין גבשושיתית של עצם הזרוע. בתוך המענית עובר גיד הראש הארוך של שריר הזרוע הדו-ראשי.
חלל בית השחי מכיל כלי הדם ועצבים העושים את דרכם מבית החזה ומהצוואר אל היד. העורק התת-בריחי והוריד התת-בריחי נכנסים לבית השחי ומשנים את שמם לעורק בית השחי ווריד בית השחי, שעם יציאתם מבית השחי וכניסתם לזרוע, מחליפים את שמם לעורק הזרוע ולוריד הזרוע. דרך בית השחי עוברים כמעט כל העצבים של מקלעת הזרוע המעצבבים את השרירים ואת העור בגפה העליונה. בית השחי מכיל גם מספר קבוצות של קשריות לימפה.
שיער בית השחי

השערות בבית השחי מתחילות לצמוח בתקופת ההתבגרות, בשני המינים.
בתרבות המערבית, נפוצה הסרת שיער באזור בית השחי במספר שיטות כגון: גילוח, הסרת שיער בלייזר, מריטה ושימוש בשעווה. הסרת השיער נפוצה מאוד בקרב נשים, ופחות בקרב גברים. ישנן קבוצות אידאולוגיות המתנגדות להסרת שיער בכלל ושיער בית השחי בפרט כהיפים, קבוצות של פמיניסטיות ובחלק מתרבויות במזרח.
הורדה של שיער בית השחי (יחד עם כל שערות הגוף) נפוצה גם בקרב שחיינים תחרותיים, זאת כדי להפחית את הגרר שמפעילים המים על הגוף, ובכך להגביר את מהירות השחייה.
ברפואה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בית השחי הוא אחד מארבעת האזורים (הכוללים גם את הפה, הרקטום ותעלת האוזן) בהם ניתן לבצע מדידת חום הגוף בעזרת מדחום (אולם מדידה זו בעלת דיוק נמוך. יתרונה בכך שהיא אינה מסבה אי נוחות). כמו כן, האזור רגיש לדגדוגים עקב ריבוי העצבים הקרובים לפני האפידרמיס.
ברפואה > התנפחות של בלוטת לימפה בבית השחי

אחת הסיבות הנפוצות להתנפחות של בלוטות הלימפה היא גילוח תכוף של שערות בית השחי. לכן בקיץ, כשתדירות הגילוח עולה, גם התופעה הופכת שכיחה יותר. התנפחות של בית השחי או תופעה של גרד באזור עלולה לנבוע גם מיובש, או אלרגיה, או אף לעיתים כתוצאה מחסימה של בלוטות הזיעה והצטברות נוזלים בזקיקי השיער בבית השחי.
ברפואה > זיהום בבלוטות הזיעה בבית השחי

תופעה של זיהום או דלקת מקומית בבלוטת זיעה בבית השחי נגרמת לרוב בנשים שמגלחות את האזור, לעומת גברים שאינם עושים זאת. אך תופעה זו עלולה לקרות גם אם אין מורידים שערות בבית השחי (מורסות בבית השחי נוצרות לא רק בגלל גילוח, יש גם תופעה של צמיחה הפוכה, שימוש באנטי-פרספירנט, חוסר היגיינה ועוד). הדבר עלול להתפתח כתוצאה מהתנפחות של בלוטת לימפה. זיהום לא תמיד מתפתח בשני בתי השחי, ייתכן מצב בו יש זיהום בבית שחי אחד או תופעה של זיהום בשניהם או לסירוגין. הופעה של מוגלה מחייבת טיפול רפואי.
חלק חשוב בתהליך הריפוי הוא ניקוז של המוגלה. ללא פתח חיצוני המוגלה לא תתנקז. בתום תהליך הריפוי הפצע ייסגר מאליו. עדיף לטפל בפצע בשטיפות מים וסבון מאשר לכסות כטיפול ראשוני, אך ניתן לבצע טיפול אנטיביוטי או טיפול במשחה.
ברפואה > היגיינה של בית השחי

הבסיס למניעה של זיהומים בבית השחי הוא שמירה על היגיינה, עקב ריבוי של חיידקים בבית השחי והפרשות זיעה וחומצות חלב. שימוש בדאודורנטים ובתרסיסי בושם שומרים על ריח נעים באזור בית השחי. ישנם רופאי עור הממליצים לא להשתמש בדאודורנטים, בשל החשש לסתימת נקבוביות העור ויצירת מורסות, וממליצים להשתמש רק במים וסבון לניקוי בית השחי.
קיימות בעיות של הזעה כרונית בבית השחי, זאת כתוצאה מריבוי של פעילות חיידקים; בבית השחי מצויות בלוטות זיעה הנקראות "אפוקריניות", המייצרות זיעה בה קיימים חומרים שומניים. חיידקים שונים ניזונים מהפרשות אלו ומפרישים חומרים חומציים (ומכאן הריח הלא נעים שבזיעה – כיוון שלמעשה לזיעה אין ריח כלל). אנשים הסובלים מבעיות הזעה בבית השחי פונים לטיפול עקב מבוכה שבהזעת יתר או בעקבות בעיה של ריח רע הנודף מבית השחי. בעיות אלו ניתנות לפתירה על ידי משחות רפואיות לקטילת חיידקים. טיפול נוסף הוא הזרקה של בוטולינום טוקסין שגורם למעשה לשיתוק של בלוטות הזיעה הנמצאות בזקיקי השערה.
גלריה

עורקים ומרכיבים עיקריים במקלעת הזרוע באזור בית השחי (מבט מקדימה על הזרוע הימנית).
ורידים באזור בית השחי (מבט מקדימה על הזרוע הימנית).
מקלעת הזרוע ועצבים נוספים באזור בית השחי.
מבט משמאל על בית החזה ועל בית השחי.
שרירי בית החזה והזרוע במבט קדמי, שריר החזה הגדול ושריר הדלתא הוסרו לשם הדגמת מבנים עמוקים יותר
בית השחי של השחקנית האיטלקייה קרולינה קרסנטיני. בתרבות המערבית נפוצה בקרב הנשים הסרת שיער באזור בית השחי
ב. יאיר

| --- | --- |

 נתונים כלליים
 סוג:  חברה ציבורית
 בורסה:  הבורסה לניירות ערך בתל אביב
 תקופת הפעילות:  1988–הווה (כ־36 שנים)
 בעלות:  יאיר ביטון (41.12%)  יוסף ביטון (40.54%)
 ענפי תעשייה:  בנייה, נדל"ן
 שווי שוק:  53.3 מיליון ש"ח (10 באוקטובר 2024)
 הכנסות:  907 אלף ש"ח (2023)
 רווח תפעולי:  הפסד של 5.02 מיליון ש"ח (2023)
 רווח:  הפסד של 4.94 מיליון ש"ח (2023)
 הון עצמי:  59.3 מיליון ש"ח (2023)
 סך המאזן:  71.1 מיליון ש"ח (2023)
 יו"ר:  רפאל ליפא
 מנכ"ל:  ניר יחזקאלי
  
 www.b-yair.co.il
 
ב. יאיר חברה קבלנית לעבודות בניה 1988 בע"מ היא חברה ציבורית העוסקת ביזמות ובקבלנות נדל"ן.
היסטוריה

החברה נוסדה ב-1988 כחברה פרטית לקבלנות בניין, וב־1995 הפכה לחברה ליזמות בנייה, בנוסף לעבודת הקבלנות.
על פי הערכות המשטרה, חלק מהכספים שנגנבו מהבנק למסחר בין השנים 1997-2002, והתגלגלו לידי עבריינים (ובראשם גבי בן הרוש), הושקעו בכיסוי חובות החברה, בתמורה להעברת בעלות חלקית סמויה בחברה לידיו של בן הרוש, האשמות אלו מצד המשטרה לא אומתו מעולם ותיק משטרתי זה הוזנח יחד עם ההאשמות.
.
ב־2006 הפכה החברה לחברה ציבורית, והחלה בפעולות יזמות בניין בחו"ל בנוסף לשאר פעילויותיה. נכון ל־2014, החברה מחזיקה בבעלות מלאה או חלקית על מספר חברות בנות. 85% ממניות החברה מוחזקות על ידי האחים ביטון, ושאר מניות המיעוט מוחזקות על ידי הציבור. החברה מעסיקה בני משפחה רבים ממשפחת ביטון בתפקידי מפתח.
במהלך עונת ליגת העל בכדורגל 2007-2008 פרסה החברה חסות על קבוצת הכדורגל בית"ר ירושלים, בעלות של מיליון דולר לעונה. בראשית 2007 נקלעה החברה לקשיים כספיים, על רקע רכישת קרקע במתחם משרד החוץ הישן בירושלים בסכום גבוה. בעקבות קשיים אלו מכרה החברה חלק מהמתחם למספר קבוצות רכישה, אך לבסוף הצליחה החברה להתמודד עם המשבר בהצלחה.
במהלך 2011-2012 עמדה החברה בסכסוך בין בעל מניות מיעוט ומשפחת ביטון, בקשר לעלות העסקת מנהלי החברה ובני משפחת ביטון, שהגיעה לכ־57 מיליון ש"ח ב־9 שנים. לפתרון הסכסוך מונה הרב דוד חי אבוחצירא כבורר על ידי בית המשפט.
נכון ל־2014, יושב ראש החברה הוא יאיר ביטון, סגנו הוא אחיו יוסי ביטון, ומנכ"ל החברה הוא ניר יחזקאלי (החליף את איל הנדלר ב־2011). בין הדירקטורים החיצונים של החברה נמצאת חברת הכנסת לשעבר רוחמה אברהם, מרים בונפיל (אשתו לשעבר של יו"ר ועד העובדים בעיריית ירושלים) לשעבר הייתה גם רות דוד פרקליטת מחוז תל אביב (שימשה דירקטור בין השנים 2011-2013 אשר מאוחר יותר ייצגה את החברה בבית המשפט במסגרת החקירה ובגלל זה כבר לא נמצאת בדירקטוריון ב־(2014). היועץ המשפטי של החברה החל מאמצע העשור הראשון של המאה ה־21 הוא עורך הדין רונאל פישר, שהיה גם שותף בחברת 'עד עולם' יחד עם יאיר ביטון עד 2016.
במאי 2014 נעצר בעל השליטה בחברה, יאיר ביטון, בחשד להלבנת הון בהיקף של כ־60 מיליון ש"ח ועבירות פיננסיות נוספות, במסגרת פרויקט של החברה באילת, שנעשו לפי החשד במסגרת שיתוף פעולה עם ארגון הפשיעה של יצחק אברג'יל. במסגרת הפרויקט בוצעו עבודות בקבלנות על ידי חברת 'גן רווה', החשודה בהוצאת חשבוניות מנופחות, בחלקן עבור עבודות שלא נעשו, ובהעברת כספים לארגונו של אברג'יל בפועל. על פי החשד שימשה החברה בידיעתה להלבנת הון נרחבת של ארגון הפשיעה של אברג'יל, החברה יצאה מכלל האשמות נקייה מכלל אשמה (לא מחמת הספק אלא זיכוי מלא) ב-10 באוגוסט 2021 זוכה ביטון מכלל האשמות זיכוי מלא בתיק לעניין אברג׳יל, השופטת הכריעה כי הוא יצא זכאי וכי אין כל קשר פלילי בין המעשים המדוברים אל ביטון, ובין ביטון לאברג'יל לא היה שום קשר. הפרקליטות ערערה על ההחלטה וביולי 2023 הודה ביטון בקבלת דבר במרמה. בהמשך הורשע גם בהלבנת הון ונדון לתשעה חודשי עבודות שירות וקנס של 50,000 ש"ח.
תחום פעילות

לחברה הייתה חברה בת אשר פעלה בתחום הבנייה למגורים ובנייה מסחרית, בצ'כיה ובהונגריה אך בסוף 2016 חברה זו נסגרה.. חלק משמעותי מפרויקטי הבנייה של החברה הם באזור ירושלים. החברה מחזיקה בבעלותה נדל"ן מניב בירושלים, נכסים בשכונת משכנות האומה (בסמוך לבנייני האומה), והמרכז המסחרי שרי ישראל. החברה פעילה גם בפרויקט פינוי בינוי ביהוד.
הערות שוליים

1 2 3 4 5  ב. יאיר חברה קבלנית לעבודות בניה 1988 בע"מ: נתונים כספיים באתר מאי"ה.
1 2  יוסי אלי‏, המעילה ששינתה את עולם הפשע הישראלי, באתר וואלה, 8 בינואר 2015
1 2  טלי ציפורי, ‏הוסר צו איסור הפרסום הקושר את חברת ב. יאיר לפרשת החשדות להלבנת הון עבור אברג'יל, באתר גלובס, 21 במאי 2014
↑  אחזקות החברה, אתר ב. יאיר
1 2 3   ערן אזרן, מניית חברת הנדל"ן ב. יאיר נפלה ב-21% במחזור הגבוה פי 160 מהממוצע, באתר TheMarker‏, 20 במאי 2014
↑  אביתר לנג, בית"ר ירושלים החליפה את נותנת החסות ב. יאיר בחברת אלדן, באתר כלכליסט, 19 באוגוסט 2008
↑  הדס מגן, ‏"לא כל חברות הנדל"ן בקריסה - אבל זה יקרה לכמה מהן", באתר גלובס, 24 בינואר 2012
↑   שוקי שדה, אילו שלדים מסתירה חברת הבנייה ב.יאיר בארון?, באתר TheMarker‏, 23 במאי 2014
↑  אבי כהן, מכה לפרקליטות: הקבלן יאיר ביטון זוכה מכל האישומים בפרשת ב. יאיר, באתר ישראל היום, 10 באוגוסט 2021
↑  ניצן שפיר, ‏"חלום בלהות של שוק ההון": יאיר ביטון יודה בקבלת דבר במרמה, באתר גלובס, 10 ביולי 2023
↑  ע"פ 6426/21 מדינת ישראל נ' יאיר ביטון, ניתן ב־28 בינואר 2024
↑  פעילות חו"ל, אתר חברת ב. יאיר
↑  פרויקטים שהסתיים שיווקם, אתר חברת ב. יאיר
↑  פרויקטים בשיווק, אתר חברת ב. יאיר
↑  נדל"ן מניב, אתר חברת ב. יאיר
↑  לב יהוד, אתר ב. יאיר
ברטולד אנגליש

| --- | --- |

 לידה:  9 ביולי 1851 אוסובלהה, צ'כיה 
 פטירה:  19 באוקטובר 1897 (בגיל 46) וינה, האימפריה האוסטרו-הונגרית 
 מדינה:  אוסטריה
 
ברטולד אנגליש (בגרמנית: Berthold Englisch;‏ 9 ביולי 1851, האָצ׳פּלאָץ, שלזיה הצ'כית - 19 באוקטובר 1897, וינה) היה שחמטאי יהודי-אוסטרי.
אנגליש נולד בשלזיה הצ'כית למשפחה יהודית. הוא התפרנס למחייתו כסוכן בשוק המניות.
אנגליש ניצח בתחרויות לייפציג 1879 (הקונגרס הגרמני הראשון) ובוויסבאדן 1880 חלק מקום ראשון-שלישי עם ג'וזף הנרי בלקברן ואדולף שוורץ, ולפני אמיל שאלופ, ג'יימס מייסון, הנרי בירד ושמעון אברמוביץ וינוור. בשנת 1883 הגיע למקום הרביעי בתחרות לונדון. בשנת 1887 הגיע למקום השביעי מתוך 21 מתחרים בתחרות פרנקפורט. בתחרות זו ניצח בין היתר את שמעון אלאפין, איזידור גונסברג ויוהנס צוקרטורט. בשנת 1896 ניצח בתחרות שארגן הברון רוטשילד. ENGLISCH, BERTHOLD - JewishEncyclopedia.com, jewishencyclopedia.com
דו-קרבות

| שנה | מיקום | המתמודד השני | תוצאה | הערות |
| --- | --- | --- | --- | --- |
| 1882 | וינה | וינסנז חרובי | 1.5 מ-5 | הפסד |
| 1890 | וינה | עמנואל לסקר | 1.5 מ-5 | הפסד |
| 1896 | וינה | הרי נלסון פילסבורי | 2.5 מ-5 | תיקו |
ב-72 לא הייתה מלחמה

| --- | --- |

כרזת הסרט
 בימוי:  דוד קריינר
 הופק בידי:  יונית קרינר
 תסריט:  דוד קריינר
 שחקנים ראשיים:  אדם אבולעפיה, שמואל אדלמן, אווה חדד, נטלי עטיה
 מוזיקה:  אביב גפן, מיכה שטרית
 מדינה:  ישראל 
 חברה מפיצה:  72 הפקות
 הקרנת בכורה:  1995
 משך הקרנה:  90 דקות
 שפת הסרט:  עברית
 סוגה:  סרט דרמה 
 דף הסרט ב־IMDb
 
ב-72 לא הייתה מלחמה הוא סרט ישראלי אוטוביוגרפי משנת 1995 המבוסס על סיפור ילדותו של הבמאי והתסריטאי דוד קריינר שעלילתו מתרחשת בשנת 1972, שנה לפני פרוץ מלחמת יום הכיפורים.
שיר הנושא של הסרט, "אבא תרנגול", נכתב על ידי יהונתן גפן והולחן ומבוצע על ידי בנו, אביב גפן.